iraklixyz/georgian-wikipedia-cleaned huggingface dataset:
ალექსანდრე პავშენცევი

ალექსანდრე პავშენცევი (დ. 1 აპრილი, 1944) — ქართველი პოლიტიკოსი.

დაამთავრა საქართველოს პოლიტექნიკური ინსტიტუტი. 1967 წლიდან იყო ინსტიტუტების „საქსახპროექტისა“ და „თბილჰიდროპროექტის“ინჟინერი. 1972-1974 წლებში სამსახურებრივი მივლინებით იმყოფებოდა კუბის რესპუბლიკაში. 1975 წლიდან იყო საქართველოს სსრ კომუნისტური პარტიის თბილისის საქალაქო კომიტეტის ინსტრუქტორი, განყოფილების გამგის მოადგილე, გამგე, 1980 წლიდან საქართველოს სსრ კპ ცენტრალური კომიტეტის განყოფილების გამგის პირველი მოადგილე, 1983 წლიდან საქართველოს სსრ კპ თბილისის ისნის რაიკომის პირველი მდივანი, 1986 წლიდან იყო საქართველოს სსრ კპ თბილისის საქალაქო კომიტეტის მდივანი, 1988 წლიდან იყო საქართველოს სსრ კპ ცენტრალური კომიტეტის განყოფილების გამგის მოადგილე, 1989-1990 წლებში იყო საქართველოს სსრ კპ ცენტრალური კომიტეტის მეორე მდივანი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“.
ჯიმითის ეკლესია

ტერმინი ჯიმითის ეკლესია შეიძლება აღნიშნავდეს:

ჯიმითის პირველი ეკლესია — ეკლესია გურჯაანის მუნიციპალიტეტის სოფელ ჯიმითში
ჯიმითის მეორე ეკლესია — ეკლესია გურჯაანის მუნიციპალიტეტის სოფელ ჯიმითში
ჯიმითის მესამე ეკლესია — ეკლესია გურჯაანის მუნიციპალიტეტის სოფელ ჯიმითში
ჯიმითის მეოთხე ეკლესია — ეკლესია გურჯაანის მუნიციპალიტეტის სოფელ ჯიმითში
ლუდვიგ კვიდე

ლუდვიგ კვიდე ( დ. 23 მარტი,1858, ბრემენის თავისუფალი ქალაქი – გ. 4 მარტი,1941) – გერმანელი პოლიტიკოსი

და პაციფისტი, რომელიც დღეს ძირითადად ახსოვთ გერმანიის იმპერატორის ვილჰელმ - ის მკაცრი კრიტიკით. კვიდეს ხანგრძლივმა კარიერამ მოიცვა გერმანიის ისტორიის ოთხი განსხვავებული პერიოდი: ბისმარკის პერიოდი (1890 წლამდე); გერმანიის იმპერია ვილჰელმ – ის დროს (1888–1918); ვაიმარის რესპუბლიკა (1918 – 1933); და ბოლოს, ნაცისტური გერმანია . 1927 წელს მას მიენიჭა ნობელის პრემია .
ბიოგრაფია
კვიდე მდიდარი ბურჟუაზიელი ვაჭრის ოჯახში დაიბადა, გაიზარდა ბრემენში, კითხულობდა ისტორიას და ასევე ჩაერთო გერმანიის სამშვიდობო საზოგადოების საქმიანობაში. ახალგაზრდობაში იგი უკვე ეწინააღმდეგებოდა ბისმარკის პოლიტიკას. 1881 წელს მიიღო დოქტორის ხარისხი გოტინგენის უნივერსიტეტში . 1894 წელს კვიდემ გამოაქვეყნა 17 გვერდიანი პამფლეტი სახელწოდებით კალიგულა. ( კალიგულა: იმპერიული სიგიჟის შესწავლა ). იგი 79 სქოლიოს შეიცავს, მოკლე ნარკვევი ეხება ძვ.წ. 1-ლი საუკუნის რომის იმპერიას . ამასთან, კვიდემ პარალელი გაავლო რომის იმპერატორ კალიგულასა და ვილჰელმ - ს შორის, სადაც ორივე მმართველს მეგალომანიაში ადანაშაულებს. ავტორი დაჟინებით მოითხოვდა პამფლეტის გამოქვეყნებას მისი ნამდვილი სახელით, რამაც დაასრულა მისი აკადემიური კარიერა ისტორიკოსად, თუმცა, პერიოდული მოკლე მიმოხილვით განმარტა პარალელები, რომლებიც სხვაგვარად შეიძლება შეუმჩნეველი ყოფილიყო. მას შემდეგ, რაც მან დამამცირებლად შეაფასა ვილჰელმ - ის, გერმანიის იმპერატორის,1871 წლიდან 1888 წლამდე, პატივსაცემად დამზადებული ახალი მედალი,ის დაადანაშაულეს კრიმინალში და მიუსაჯეს სამი თვით პატიმრობა სტადელჰაიმის ციხეში .

პირველი მსოფლიო ომის დასრულების შემდეგ, კვიდე, ისევე როგორც სხვა გერმანელთა უმეტესობა, მტკიცედ დაუპირისპირდა ვერსალის საზავო ხელშეკრულებას, მაგრამ გარკვეული მიზეზების გამო, გერმანელ მილიტარისტებს სძულდათ გერმანიის შეიარაღებული ძალების დაწესებული უზარმაზარი შეზღუდვები და მოსალოდნელი ეკონომიკური კატასტროფა, რაც გამოიწვევდა გადასახადების ზრდას. კვიდე და სხვა გერმანელი პაციფისტები იმედოვნებდნენ, რომ აშშ-ს პრეზიდენტი ვუდრო ვილსონი გაიმარჯვებდა,რადგან ასეთი მძიმე პირობები უკვე თესავს ახალ ომს.

უკანასკნელი წლები
როდესაც ჰიტლერი ხელისუფლებაში მოვიდა 1933 წელს, კვიდე გაიქცა შვეიცარიაში, საბოლოოდ კი საცხოვრებლად ჟენევაში დასახლდა. იგი მთელი ცხოვრება ოპტიმისტი იყო. 76 წლის ასაკში მან გამოაქვეყნა თავისი ესე " " (1934) იმ დროს, როდესაც მილიტარიზმი კვლავ წამოიწია, თვლიდა, რომ თანამედროვე ტექნოლოგია შესაძლოა ომის თავიდან აცილების მთავარ ფაქტორად იქცეს.

ლუდვიგ კვიდე გარდაიცვალა შვეიცარიაში, გადასახლებაში, 1941 წელს, 82 წლის ასაკში.
გურამ პაპუნიძე

გურამ პაპუნიძე (დ. 2 აპრილი, 1944) — ქართველი მეწარმე, პოლიტიკოსი.

1970 წელს დაამთავრა საქართველოს სასოფლო-სამეურნეო ინსტიტუტის ტექნოლოგიური ფაკულტეტი და იმავე წელს დაიწყო მუშაობა საქართველოს კვების მრეწველობის სამეცნიერო-კვლევით ინსტიტუტში სხვადასხვა თანამდებობებზე. 1960-1961 წლებში იყო ქედის კოლმეურნეობის წევრი. 1970-1980 წლებში იყო საქართველოს კვების მრეწველობის საეცნიერო-კვლევითი ინსტიტუტის ლაბორანტი, უფროსი ინჟინერი, მეცნიერ-მუშაკი, უფროსი მეცნიერ-თანამშრომელი, ამავე ინსტიტუტის ბათუმის ფილიალის დირექტორი. 1981 წლიდან იყო სუბტროპიკული ნაყოფის შენახვისა და გადამუშავების სრულიად საკავშირო სამეცნიერო-კვლევითი და ექსპერიმენტულ-საკუნსტრუქტორო ინსტიტუტის დირექტორი, აჭარის აგრო-სამრეწველო კომპლექსის რეგიონული სამეცნიერო ცენტრის ხელმძღვანელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი.
ჯიმითის მეორე ეკლესია

ჯიმითის მეორე ეკლესია— არქიტექტურული ძეგლი გურჯაანის მუნიციპალიტეტის სოფელ ჯიმითის ნასოფლარის ტერიტორიაზე. განეკუთვნება შუა საუკუნეებს.

ეკლესია დარბაზულია (8,2 5 მეტრი). ნატეხია რიყისა და ნატეხი ქვით. ძლიერაა დაზიანებული. შედარებით უკეთაა შემონახული საკურთხევლის ნაწილი. (სიმაღლე - 4 მეტრი , დანარჩენი მიწის დონიდან რამდენიმე სანტიმეტრზედ დგას. შესასვლელი დასავლეთიდან ჰქონია. (შემორჩენილია სამხრეთ წირთხლის ნაშთი). ოდნავ ნალისებრი აქვს აფსიდი რომელიც შუაში განგრეულია. (შემორჩენილია სარკმლის ორივე წილთხრის ნაშთი). მის ორივე გვერდში თითო ოთხკუთხა ნიშაა.
გურამ პეტრიაშვილი (მწერალი)

გურამ პეტრიაშვილი (დ. 16 მაისი, 1942, ლენტეხი) — ქართველი მსახიობი, მწერალი და პოლიტიკური მოღვაწე.

1964 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, ხოლო 1978 წელს — საქართველოს შოთა რუსთაველის სახელობის სახელმწიფო თეატრალური ინსტიტუტის კინოსარეჟისორო ფაკულტეტი (თენგიზ აბულაძის სახელოსნო). სხვადასხვა დროს იყო საშუალო სკოლის მათემატიკის მასწავლებელი, სამეცნიერო-კვლევითი ინსტიტუტის ინჟინერი, კინოსტუდია „ქართული ფილმის“ რეკვიზიტორი, რეჟისორის თანაშემწე, ასისტენტი, ტელესტუდიის ტელეოპერატორი, მწერალი, რეჟისორი, მსახიობი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

სცენარის ავტორი ფილმებისა
1980: „რად სტვენს ბულბული“
1986: „ელისა და რარუს თავგადასავალი“

ფილმების დამდგმელი რეჟისორი
1980: „რად სტვენს ბულბული“
1986: „ელისა და რარუს თავგადასავალი“

გადაღებულია ფილმებში
1978: „რამდენიმე ინტერვიუ პირად საკითხებზე“
1982: „მე დავბრუნდები“
1983: „ცისფერი მთები ანუ დაუჯერებელი ამბავი“ (ქმარი)
1984: „ადამიანთა სევდა“
1986: „ელისა და რარუს თვგადასავალი“
1988: „ნაზარის უკანასკნელი ლოცვა“
1989: „ცხოვრება დონ კიხოტისა და სანჩოსი“ (კარისკაცი)
1990: „ალყა“
1993: „ბრავო, ჯორდანო ბრუნო!“
1986: „წერილი ნაძვებს"
რობერტ პეტრიაშვილი

რობერტ პეტრიაშვილი (დ. 7 აგვისტო, 1945) — ქართველი პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1964-1970 წლებში იყო თბილისის გამწვანების ტრესტის, თბილისის რკინიგზის სატვირთო სადგურის მუშა. 1975 წლიდანიყო საქართველოს რესპუბლიკის მეცნიერებათა აკადემიის ფილოსოფიის ინსტიტუტის საქართველოს ფილიალის უფროსი მეცნიერ-თანამშრომელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“. ჰუმანიტარულ და სოციალურ საკითხთა მუდმივი კომისიის თავმჯდომარე.
თამაზ ჟორჟოლიანი

თამაზ ჟორჟოლიანი (დ. 4 სექტემბერი, 1960) — ქართველი პოლიტიკოსი.

დაამთავრა საქართველოს ტექნიკური უნივერსიტეტი. 1984 წლიდან მუშაობდა ზუგდიდის ფაიფურის ქარხნის თანამშრომელი. წმიდა ილია მართლის საზოგადოების რეგიონული ორგანიზაციის გამგეობის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ალექსანდრე ჟღენტი

ალექსანდრე ჟღენტი (დ. 4 აპრილი, 1945 — გ. 4 სექტემბერი, 2021) — ქართველი რეჟისორი, სცენარისტი, პოლიტიკოსი.

1965–1971 წლებში სწავლობდა თბილისის სახელმწიფო უნივერსიტეტის აღმოსავლეთმცოდნეობის ფაკულტეტის არაბული ქვეყნების ისტორიის სპეციალობაზე და ივანე კარპენკო-კარის სახელობის კიევის კინოსა და თეატრის ინსტიტუტში კინოსარეჟისორო ფაკულტეტზე.

1972 წლიდან მუშაობდა რეჟისორად კინოსტუდია „ქართულ ფილმში“. 1990 წელს იყო ინიციატორი ფეხბურთში ეროვნული ჩემპიონატის ჩატარებისა. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 2002 წელს იყო სპორტული კინოსა და ტელევიზიის მსოფლიო დღის დაარსების ინიციატორი.

ფილმების დამდგმელი რეჟისორი
1970: „მონადირე“
1971: „ცოტნე დადიანი“
1977: „ამბავი აფხაზი ჭაბუკისა“
1980: „სტადიონი“ (დოკუმენტური),
1984: „გურია! გურია! გურია!“ (დოკუმენტური)
1987: „გაუმარჯოს ქართულ ფეხბურთს!“ (დოკუმენტური)
1990: „პირველი ეროვნული“(დოკუმენტური)
1993: „საქართველოს ზარები“ (დოკუმენტური)
2011: „ქართული ფეხბურთი 110 წლისაა“ (დოკუმენტური)

ფილმების სცენარის ავტორი
1970: „მონადირე“
1977: „ამბავი აფხაზი ჭაბუკისა“
1980: „სტადიონი“ (დოკუმენტური)
1987: „გაუმარჯოს ქართულ ფეხბურთს!“ (დოკუმენტური)
1990: „პირველი ეროვნული“(დოკუმენტური)
1993: „საქართველოს ზარები“ (დოკუმენტური)
2011: „ქართული ფეხბურთი 110 წლისაა“ (დოკუმენტური)
სერგო რიგვავა

სერგო (სერგი) რიგვავა (დ. 17 აპრილი, 1927, გალი — გ. 13 ნოემბერი, 2013) — ქართველი პოლიტიკოსი. საქართველოს სსრ უმაღლესი საბჭოს და მოწვევის დეპუტატი. საქართველოს რესპუბლიკის მოწვევის უზენაესი საბჭოს წევრი.

1957 წელს დაამთავრა ა. ს. პუშკინის სახელობის თბილისის სახელმწიფო პედაგოგიური ინსტიტუტი. 1944-1956 წლებში იყო საქართველოს ალკკ სოხუმის საქალაქო კომიტეტის მეორე მდივანი, აფხაზეთის საოლქო კომიტეტის მდივანი, მეორე მდივანი. 1956 წლიდან საქართველოს კპ თბილისის ვაკის რაიკომის განყოფილების გამგე, საქართველოს ზოოტექნიკურ-სასწავლებლის კვლევითი ინსტიტუტის პარტკომის მდივანი, საქართველოს სსრ მინისტრთა საბჭოს უფროსი რეფერენტი, საქართველოს კპ თბილისის მთაწმინდის რაიკომის მეორე, პირველი მდივანი, თბილისის სახალხო დეპუტატთა საქალაქო საბჭოს აღმასკომის თავმჯდომარის პირველი მოადგილე, საქართველოს სსრ პროფესიულ-ტექნიკური განათლების სახელმწიფო კომიტეტის თავმჯდომარე, მინისტრთა საბჭოს საქმეთა მმართველი, 1990 წლიდან საქართველოს კპ ცენტრალური კონტროლ-კომისიის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი საქართველოს ერთიანი კომუნისტური პარტიიდან.
ტაჯიკეთის მეცნიერებათა ეროვნული აკადემიის ქედი

ტაჯიკეთის მეცნიერებათა ეროვნული აკადემიის ქედი — ქედი ტაჯიკეთში, დასავლეთ პამირში. გადაჭიმულია მერიდიანული მიმართულებით თითქმის 110 კმ-ზე; ჩრდილოეთ ნაწილს ეწოდება ალთინმაზარის მთები. უმაღლესი მწვერვალის სიმაღლეა 7495 მ (ისმაილ სამანის პიკი). მაღალია აგრეთვე კორჟენევსკაიას პიკი (7105 მ). 20-ზე მეტი მწვერვალის სიმაღლე 6000 მ-ს აღემატება. აღსანიშნავია მწვერვალები: ღარმოს პიკი (6595 მ), როსია (6875 მ), სენტ-ეგზიუპერის პიკი (6026 მ) და სხვა. ჭარბობს ალპური ფორმის მაღალმთიანი რელიეფი, გვხვდება თანამედროვე დიდი მყინვარები, მათ შორის: ფედჩენკოს მყინვარი, ღარმოს მყინვარი, გეოგრაფიული საზოგადოების მყინვარი და სხვა. გამყინვარების საერთო ფართობია 650 კმ². დამახასიათებელია მაღალმთიანი გლაციალურ-ნივალური ლანდშაფტები. აღმოაჩინა გეოგრაფმა ნიკოლაი კორჟენევსკიმ 1927 წელს და ეწოდა სსრკ მეცნიერებათა აკადემიის პატივსაცემად.
ავთანდილ რცხილაძე

ავთანდილ რცხილაძე (დ. 19 ივნისი, 1939) — ქართველი პოლიტიკოსი.

დაამთავრა თბილისის ვანო სარაჯიშვილის სახელობის სახელმწიფო კონსერვატორია. 1966 წელს დაამთავრა თბილისის რკინიგზის ტექნიკუმი. სხვადასხვა წლებში იყო ამიერკავკასიის რკინიგზის სამმართველოს ელექტრომექანიკოსი, თბილისის №26 პროფესიულ-ტექნიკური სასწავლებლის საწარმოო სწავლების ოსტატი, თბილისის მეტროპოლიტენის მექანიკოსი, თბილისის ვასო აბაშიძის სახელობის მუსიკალური თეატრის მსახიობი, თელავის სამუსიკო სასწავლებლის პედაგოგი. საქართველოს ჰელსინკის კავშირის გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ტილიანი

ტილიანი, მტილიანი, — მდინარე აღმოსავლეთ საქართველოში, ქურთის და თიღვის მუნიციპალიტეტებში. სოფელ ავნევთან მარცხენა მხრიდან უერთდება აღმოსავლეთის ფრონეს. სახელი „მტილიანი“ ბაღ-ბოსტნიან ადგილს ნიშნავს (რაც მიუთითებს მის გარშემო სოფლის მეურნეობის მაღალ დონეზე). მის ნაპირზე მდებარე ზემო ავნევს (დღ. ავნევის ნაწილი) მტილიანასაც უწოდებდნენ. ჯონდო გვასალიას მოხსენიებული აქვს როგორც ავნევის წყალი.
სტავროპოლის მაღლობი

სტავროპოლის მაღლობი — მაღლობი რუსეთში, სტავროპოლის მხარეში. განლაგებულია წინაკავკასიის ცენტრალურ ნაწილში, მდინარეებს ყუბანსა და კუმას და კუმა-მანიჩის ღრმულს შორის. სუბგანედურად მისი სიგრძე 300 კმ აღწევს, სიგანე სუბმერიდიანულად 200 კმ. სიმაღლე 831,8 მ-მდე (მთა სტრიჟამენტი). სამხრეთ ნაწილში შუამდინარეთის ვაკეები მდებარეობენ ზღვის დონიდან 400–500 მ სიმაღლეზე, ხოლო შთენილი პლატოსებრი სერები 500–600 მ და მეტსაც აღწევენ. მაღლობის შუა ნაწილის აბსოლუტური სიმაღლეა 400–450 მ.

მაღლობისთვის დამახასიათებელია ზომიერად კონტინენტური კლიმატი რბილი (იანვრის საშუალო ტემპერატურა –5 °) ზამთრითა და მშრალი თბილი ზაფხულით (ივლისის საშუალო ტემპერატურა დაახლოებით 24 °); ატმოსფერული ნალექების რაოდენობა 200–600 მმ წელიწადში (აღმოსავლეთით). მაღლობიდან სათავეს იღებენ მდინარეები ეგორლიკი, კალაუსი, ტომუზლოვკა; გაწყლოვანებულია სტავროპოლის დიდი არხითა და ყუბან-ეგორლიკის სისტემით. სტეპი მოხნულია; მთის მასივებზე — ტყესტეპია ფართოფოთოვანი ტყის მონაკვეთებით.
კენგ-კრუნგის ეროვნული პარკი

კენგ-კრუნგის ეროვნული პარკი — ეროვნული პარკი სამხრეთ ტაილანდში. მოიცავს ტყეებით დაფარულ 541 კმ² ტერიტორიას ფუქეთის მთიანეთში. ეროვნული პარკის სტატუსი 1991 წლის 4 დეკემბერს მიენიჭა.

ეროვნული პარკი სურათ-თჰანის პროვინციის ჩრდილო-დასავლეთ ნაწილში მდებარეობს და ორ მთიანეთს აერთიანებს, რომლის უმაღლესი წერტილი, კჰაო სანგი ზღვის დონიდან 849 მეტრის სიმაღლეზე მდებარეობს. ჩრდილოეთ ნაწილს მდინარეები კჰლონგ სა და ლანგ სუანი ასაზროდებენ, ხოლო სამხრეთ ნაწილს - კჰლონგ იანი და ფუმ დუანგი. პარკში სპილოები, დათვები, მალაიური ტაპირები, ვეფხვები, მაიმუნების რამდენიმე და ფრინველების მრავალი სახეობა ბინადრობს.
სტრიჟამენტი

სტრიჟამენტი — მთა რუსეთში, სტავროპოლის მხარეში. წარმოადგენს სტავროპოლის მაღლობის უმაღლეს წერტილს. სიმაღლე 831,8 მ. მთის ფართობია დაახლოებით 150 კმ². აგებულია თიხებით. აღმოსავლეთი კალთებიდან სათავეს იღებს მდინარე ტიომნაია. მთის მწვერვალზე, 775–831 მ სიმაღლეზე განლაგებულია აღკვეთილი. სახელწოდება მომდინარეობს ციხესიმაგრისგან, რომელიც მთაზე 1794 წელს აშენდა და რომელიც ატარებდა უცხოურ სახელწოდებას — რეტრანშამენტი (გამაგრება), რომელიც რუსულად გადაკეთდა სტრიჟამენტის სახელწოდებით.
თერგ-კუმის დაბლობი

თერგ-კუმის დაბლობი — დაბლობი რუსეთში. ადმინისტრაციულად ვრცელდება ყალმუხეთში, დაღესტანში, ჩეჩნეთსა და სტავროპოლის მხარეში. წარმოადგენს კასპიისპირა დაბლობის სამხრეთ-დასავლეთ ნაწილს. დასავლეთით ესაზღვრება სტავროპოლის მაღლობი, აღმოსავლეთით კასპიის ზღვა, სამხრეთით კავკასიონის მთისწინეთი. დასავლეთიდან აღმოსავლეთისაკენ გადაჭიმულია დაახლოებით 350 კმ-ზე.

დასავლეთით ამაღლებულია 100 მ-მდე. ზედაპირი დახრილია აღმოსავლეთისაკენ, ესე იგი კასპიის ზღვისკენ. თერგ-კუმის დაბლობის აკუმულაციური ვაკეები მოთავსებულია ჰერცინული ნაოჭა საძირკვლის დაძირვის ვრცელ არეში, რომლის გაღუნვის ღერძი დაახლოებით ემთხვევა მდინარე თერგის ქვემო დინების მიმართულებას. რეგიონის გეომორფოგენეზში ტექტონიკურ დაძირვასთან ერთად, მონაწილეობდა მდინარეების, ზღვის, ტბებისა და ქარის მოქმედება.

რელიეფში განასხვავებენ: ჩრდილოეთით — კუმისპირა ვაკეს, მრავალრიცხოვანი მლაშობებითა და მარილიანი ტბებით; მდინარე თერგის ხეობიდან ჩრდილოეთით — თერგ-კუმის მასივის ქვიშებს (ნოღაის სტეპი) მოძრავი და გამაგრებული ქვიშების რელიეფის ტიპური ეოლური ფორმებით; სამხრეთ-აღმოსავლეთით — მდინარე თერგისა და სულაკის დელტების რაიონს — კალაპოტისპირა ნაყარის, „ლიმანების“ დადაბლებებისა და ზღვისპირა ლაგუნების ერთობლიობით. გავრცელებულია მშრალი სტეპის ლანდშაფტი და ნახევარუდაბნოები; მდინარეთა დელტებში — ლია-ლელიანები. განვითარებულია მეცხოველეობა. ცნობილია ნავთობისა და აირის საბადოები.
შეფილდ იუნაიტედი

შეფილდ იუნაიტედი — საფეხბურთო კლუბი, ინგლისში, სამხრეთ იორკშირის ქალაქ შეფილდში, რომელიც ასპარეზობს ინგლისური ფეხბურთის უმაღლეს დივიზიონში პრემიერლიგაში. შეფილდის ისტორია იწყება 1889 წლიდან, როდესაც შეფილდ იუნაიტედის კრიკეტის კლუბის წევრებმა ჩამოაყალაბეს საფეხბურთო კლუბი, ზედმეტსახელად ქვიათ პირები „ბლეიდს“ ქალაქ შეფილდში ფოლდანის მოპოვების გამო. შეფილდი საშინაო თამაშებს მართავს ბრამალ ლეინის სტადიონზე.

შეფილდ იუნაიტედმა ინგლისის ფეხბურთის ლიგა მოიგო 1898 წელს, ინგლისის ასოციაციის თასი 1899, 1902, 1912 და 1925 წლებში. ინგლისის ასოციაციის თასის ფინალში დამარცხდნენ 1901 და 1936 წლებში, ხოლო ნახევარ ფინალში გავიდნენ 1961, 1993, 1998, 2003 და 2014 წლებში. ინგლისის ლიგის თასზე ასპარეზობის უდიდესი მიღწევა იყო ნახევარ ფინალებში გასვლა 2003 და 2015 წლებში.

შეფილდ იუნაიტედი იყო პირველი ინგლისური კლუბი რომელიც ჩამოყალიბებიდან მალევე 1892-93 წლების სეზონში დააწინაურეს, მეორე დივიზიონიდან გადავიდა პირველ დივიზიონში. 1992 წელს ინგლისის უმაღლესი პირველი დივიზიონი ოფიცლურად გაუქმდა და შეიქმნა პრემიერლიგა. პირველი სეზონის მონაწილე შეფიდიც იყო, ტურნირის პირველი გოლი შეფილდის ფეხბურთელმა ბრაიან დინმა გაიტანა, ბრამალ ლეინზე პრემეირლიგის პირველი გამარჯვებული მანჩესტერ იუნაიტედი 2-1 დამარცხდა.

კლუბის ტრადიციულ ფორმას წარმოადგენს წითელი და თეთრი ზოლის მაისური და შავი ფერის შორტები. მათი უახლეს კონკურენტად მიიჩნევა თანაქალაქელი შეფილდ უენსდეი, ამ ორი გუნდის დაპირისპირებას მოიხსენიებენ როგორც ფოლადის დერბი.
ბეიტსის მოტელი (პირველი სეზონი)

„ბეიტსის მოტელის“ პირველი სეზონი ეთერში გადიოდა 2013 წლის 18 მარტიდან 2013 წლის 20 მაისამდე ყოველ ორშაბათს, საღამოს 10 საათზე &-ზე. სეზონში სულ ათი სერიაა. სერიალი აღწერილია, როგორც 1960 წელს გადაღებული ფილმის „ფსიქოს“ თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში.

სეზონმა კრიტიკოსებისგან დადებითი შეფასებები მიიღო. პირველი სეზონი გამოვიდა 2014 წლის 17 სექტემბერს --სა და -ზე.

მსახიობები და პერსონაჟები
მთავარი
ვერა ფარმიგა — ნორმა ლუის ბეიტსი
ფრედი ჰაიმორი — ნორმან ბეიტსი
მაქს ტირიოტი — დილან მასეტი
ოლივია კუკი — ემა დეკოდი
ნიკოლა პელცი — ბრედლი მარტინი

მეორეხარისხოვანი
ნესტორ კარბონელი — შერიფი ალექს რომერო
მაიკ ფოგელი — მოადგილე ზაკ შელბი
კიგენ კონორ ტრეისი — მის ბლერ უოტსონი
ბრიტნი უილსონი — ლისა
ჯერ ბერნსი — ჯეიკ აბერნატი
დიანა ბანგი — ჯიაო
ვინსენტ გეილი — გილ ტერნერი
რიჩარდ ჰერმონი — რიჩარდ სილმორი
იენ ტრეისი — რემო უოლესი
ტერი ჩენი — ეთან ჩანგი
იენ ჰარტი — უილ დეკოდი
ხირო კანაგავა — ექიმი ფუმირო კურატა
დევიდ კაბიტი — სემ ბეიტსი
კინენ ტრეისი — განერი
ალიია ო'ბრაიენი — რეჯინა

სპეციალური მოწვევით
ვ. ერლ ბრაუნი — კით სამერსი
ლარა გილკრისტი — რებეკა კრეიგი
ბენ კოტონი — დენი

წარმოება
ქასთინგი
2012 წლის 12 იანვარს განაცხადეს, რომ & აწარმოებდა სერიალს სახელწოდებით „ბეიტსის მოტელი“. 2012 წლის 27 აგვისტოს პირველი მსახიობი, ვინც მთავარი როლის, ნორმა ლუის ბეიტსის შესრულებისთვის წარდგა, იყო ვერა ფერმიგა. 2012 წლის 14 სექტემბერს ნორმან ბეიტსის როლის შესასრულებლად ფრედი ჰაიმორი დაინიშნა. იმავე დღეს მაქს ტირიოტი აირჩიეს ნორმანის ნახევარძმის, დილან მასეტის როლისთვის. მოგვიანებით, 2012 წლის 19 სექტემბერს, ნიკოლა პელცი დაინიშნა ბრედლი მარტინის როლის შესასრულებლად. და ბოლოს, 2012 წლის 20 სექტემბერს ოლივია კუკი სერიალის მთავარ პერსონაჟთა სიას შეუერთდა როგორც ემა დეკოდი.

გადაღება
ბეიტსის მოტელის ორიგინალი ნაგებობის ასლი ააშენეს 272-ე ქუჩაზე ალდერგროვში, ბრიტანეთის კოლუმბიაში, სადაც მიმდინარეობდა სერიალის გადაღებები. პირველი სეზონის ძირითადი გადაღება დაიწყო 2012 წლის 1-ელ ოქტომბერს. სეზონი 2013 წლის 24 იანვარს უნდა დასრულებულიყო, მაგრამ წარმოება გაგრძელდა 2013 წლის თებერვლამდე.

ეპიზოდები
მიღებული შეფასებები
კრიტიკოსთა გამოხმაურება
პირველმა სეზონმა კრიტიკოსებისგან დადებითი შეფასება მიიღო. ვებ-გვერდ -ზე 34 კრიტიკოსის მიერ სეზონი შეფასებულია 100-დან 66 ქულით, რაც მიუთითებს „ზოგადად დადებით მიმოხილვაზე“. -ზე სეზონს მიღებული აქვს 84% „ “ შეფასება, საშუალო რეიტინგით 7.11/10 (43 მიმოხილვაზე დაყრდნობით). საიტის კრიტიკოსთა შეფასებაში წერია: „ბეიტსის მოტელი იყენებს როგორც გონებრივი მანიპულირებისა და იდუმალების შიშის ტაქტიკებს, ასევე პერსონაჟთა ენერგიულ მოქმედებას და უხერხულ, მაგრამ გასაოცარ ურთიერთობებს.“ სეზონის პირველი სამი ეპიზოდის გამოსვლის შემდეგ, რომლებმაც დადებითი შეფასებები მიიღო, 2013 წლის 8 აპრილს სერიალს მეორე სეზონი დაემატა.

რეიტინგები
საპრემიერო ღამეს სერიალმა მოხსნა &-ის რეიტინგული რეკორდი 3,04 მილიონი მაყურებელით, რომელთა შორის 18-49 წლის მაყურებელთა რაოდენობა 1,6 მილიონს შეადგენდა. სეზონის საფინალო ეპიზოდს ჰყავდა 2.70 მილიონი მაყურებელი.

ჯილდოები და ნომინაციები
ბეიტსის მოტელის პირველი სეზონი 24 ნომინაციაზე წარდგა და მოიპოვა ერთი გამარჯვება.
ანზორ საკანდელიძე

ანზორ საკანდელიძე (დ. 18 მარტი, 1940, ქუთაისი – 6 იანვარი, 2024) — ქართველი ინჟინერი, მეცნიერი, სპორტსმენი, პოლიტიკოსი.

1963 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1964-1981 წლებში მუშაობდა საქართველოს სსრ მშენებლობის სამინისტროს ტრესტ „მშენინდუსტრიის“ № 1 რკინა-ბეტონის ქარხნის მთავარი ტექნოლოგი, საქართველოს ტექნიკური უნივერსიტეტის ინჟინერი, ლაბორანტი, უფროსი ლაბორანტი, ასპირანტი, უმცროსი, უფროსი მეცნიერ-თანამშრომელ;ი, დოცენტი. 1981-1985 წლებში იყო ცეკავშირის სამშენებლო-სამონტაჟო ტრესტის „საქკოოპმშენის“ თბილისის რკინა-ბეტონის ქარხნის დირექტორი, ამავე ტრესტის მმართველის მოადგილე. 1985 წლიდან საქართველოს რესპუბლიკის ვაჭრობის სამინისტროს სამშენებლო-სამონტაჟო ტრესტის თბილისის სამრეწველო საწარმოო კომბინატის დირექტორი, მთავარი ტექნოლოგი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ზურაბ სანიკიძე

ზურაბ სანიკიძე (დ. 15 ნოემბერი, 1962, თბილისი) — ქართველი პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1979-1980 წლებში იყო თბილისის აბრეშუმის საწარმოო გაერთიანების მუშა. 1984-1987 წლებში იყო საქართველოს სახელმწიფო არქივის არქივარიუსი, 1987 წლიდან — საქართველოს ხელოვნების სახელმწიფო მუზეუმის მუშა. საქართველოს სახალხო ფრონტი-რადიკალური კავშირის მთავარი კომიტეტის წევრი. 1990-1992 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ავთანდილ საყვარელიძე

ავთანდილ საყვარელიძე (დ. 6 აგვისტო, 1937) — ქართველი ეკონომისტი, თანამდებობის პირი, ინჟინერი, პოლიტიკოსი.

დაამთავრა საქართველოს პოლიტექნიკური ინსტიტუტი და სსრკ სახალხო მეურნეობის აკადემია. 1960-1978 წლებში იყო თბილისის ქარხანა „ელექტროავტომატის“ ინჟინერი, უფროსი ინჟინერი, საქართველოს სსრ მინისტრთა საბჭოს სამეცნიერო-კვლევით სამუშაოთა კოორდინაციის სახელმწიფო კომიტეტის სწავლული მდივანი, რესპუბლიკის სახალხო კონტროლის კომიტეტის განყოფილების გამგე, საქართველოს კომუნისტური პარტიის ცენტრალური კომიტეტის ინსპექტორი, საქართველოს კპ აფხაზეთის საქალაქო კომიტეტის მეორე მდივანი, აფხაზეთის ასსრ მინისტრთა საბჭოს თავმჯდომარე, 1978-1985 წლებში იყო სსრ კავშირის სახალხო მეურნეობის აკადემიის მსმენელი, საქართველოს კპ თბილისის მთაწმინდის რაიკომის პირველი მდივანი, საქართველოს კპ ცენტრალური კომიტეტის განყოფილების გამგე, 1986-1992 წლებში იყო ქართული საბჭოთა ენციკლოპედიის მთავარი რედაქტორის მოადგილე, 1992 წლიდან — ენციკლოპედია „საქართველოს“ მთავარი სარედაქციო საბჭოს თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).